ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΜΑΓΝΗΣΙΑΣ                                    


     Βόλος, 14/ 09/2026
       ΔΗΜΟΣ ΒΟΛΟΥ                                                                        Αριθ. Πρωτ.:  73094
       Ο ΔΗΜΑΡΧΟΣ

                                                     ΠΡΟΣ: Πρόεδρο της Δημοτικής Επιτροπής 
Θέμα:   Λήψη απόφασης επί του θέματος: Έγκριση σύναψης και όρων σχεδίου Προγραμματικής Σύμβασης μεταξύ της «ΠΑΝΘΕΣΣΑΛΙΚΟ Α.Ε.» και του Δήμου Βόλου για την υλοποίηση του έργου με τίτλο «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ»
Σας διαβιβάζουμε την υπ’ αριθμ. πρωτ. 73037/11-9-2026 εισήγηση της Δ/νσης Προγραμματισμού, Βιώσιμης Ανάπτυξης και Νέων Τεχνολογιών με θέμα: Έγκριση σύναψης και όρων σχεδίου Προγραμματικής Σύμβασης μεταξύ της «ΠΑΝΘΕΣΣΑΛΙΚΟ Α.Ε.» και του Δήμου Βόλου για την υλοποίηση του έργου με τίτλο «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ».

Παρακαλούμε για την εισαγωγή του θέματος στην προσεχή συνεδρίαση της           Δημοτικής Επιτροπής προς λήψη σχετικής απόφασης.
Η ΓΕΝΙΚΗ ΓΡΑΜΜΑΤΕΑΣ                                   Ο ΔΗΜΑΡΧΟΣ ΒΟΛΟΥ

 ΕΛΕΝΗ ΓΑΚΙΟΠΟΥΛΟΥ                                         ΑΧΙΛΛΕΑΣ ΜΠΕΟΣ

	                   
[image: image3.wmf]   
	
	

	ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΜΑΓΝΗΣΙΑΣ
	
	      Βόλος, 11 Σεπτεμβρίου 2026.

	ΔΗΜΟΣ ΒΟΛΟΥ
	
	      Αριθμ. Πρωτ.:  73037

	ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ,

ΒΙΩΣΙΜΗΣ ΑΝΑΠΤΥΞΗΣ ΚΑΙ ΝΕΩΝ

ΤΕΧΝΟΛΟΓΙΩΝ
	
	

	Ταχ. Δ/νση: Μικρασιατών 81 - Μακρινίτσης
Ταχ. Κώδικας: 38333
Πληροφορίες:  Τρ. Τριανταφυλλίδου
Τηλέφωνο: 24213 56891
E-mail: t.triantafyllidou@volos-city.gr
	
	     ΠΡΟΣ:   Δήμαρχο Βόλου     



ΘΕΜΑ: Έγκριση σύναψης και όρων σχεδίου Προγραμματικής Σύμβασης μεταξύ της «ΠΑΝΘΕΣΣΑΛΙΚΟ Α.Ε.» και του Δήμου Βόλου για την υλοποίηση του έργου με τίτλο «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ» 

Βάσει της από 27/5/2021 σύμβασης παραχώρησης μεταξύ ΕΤΑΔ και Δήμου Βόλου, η ΕΤΑΔ ΑΕ παραχώρησε για αόριστο χρόνο στο Δήμο Βόλου την χρήση, εκμετάλλευση και διαχείριση του Πανθεσσαλικού Σταδίου και των συνοδών χώρων αυτού όπως περιγράφονται στο συνημμένο με την ως άνω σύμβαση παραχώρησης τοπογραφικό διάγραμμα για τις χρήσεις που προβλέπονται στο άρθρο 16 του Ν.3342/2005, καθώς και για την άσκηση επιχειρηματικών/εμπορικών δραστηριοτήτων, με σκοπό την ενίσχυση των εσόδων του, την εν γένει ανάπτυξη της περιοχής, την εκτέλεση έργων συντήρησης, την υποστήριξη των λειτουργιών του δήμου και τη συμβολή στην ενίσχυση της τοπικής επιχειρηματικότητας. Επίσης, αρχικά ο δήμος ήταν, με βάση την προαναφερόμενη σύμβαση παραχώρησης, υπεύθυνος για την εκτέλεση εργασιών επισκευής, αποκατάστασης, συντήρησης και βελτίωσης της εγκατάστασης, κατόπιν ενημέρωσης της ΕΤΑΔ για τις σκοπούμενες επεμβάσεις.

Βάσει της με αρ. 207/2022 Απόφασης του Δημοτικού Συμβουλίου Βόλου και της από 27/7/2022 σύμβασης παραχώρησης μεταξύ Δήμου Βόλου και της «ΠΑΝΘΕΣΣΑΛΙΚΟ Α.Ε.», ο Δήμος Βόλου παραχώρησε χωρίς αντάλλαγμα τη χρήση και εκμετάλλευση του Πανθεσσαλικού Σταδίου Βόλου στην ανώνυμη εταιρία «ΠΑΝΘΕΣΣΑΛΙΚΟ Α.Ε.», υπεισερχόμενης πλέον αυτής στα δικαιώματα και τις υποχρεώσεις του Δήμου Βόλου (που περιλαμβάνονται στην από 27/5/2021 σύμβασης παραχώρησης μεταξύ ΕΤΑΔ ΑΕ και Δήμου Βόλου). 

Συμβαλλόμενοι μέτοχοι της «ΠΑΝΘΕΣΣΑΛΙΚΟ Α.Ε.» είναι : 

1. Ο Δήμος Βόλου (ΟΤΑ Α’ βαθμού - Ν.Π.Δ.Δ.) με 90,5% του μετοχικού κεφαλαίου.

2. Το Επιμελητήριο Μαγνησίας (Ν.Π.Δ.Δ., υπό την εποπτεία του Υπ. Ανάπτυξης) με 7,5% του μετοχικού κεφαλαίου.  

3. Η Περιφερειακή Ένωση Δήμων (Π.Ε.Δ.) Θεσσαλίας (Ν.Π.Δ.Δ., υπό την εποπτεία του Υπ. Εσωτερικών και δευτεροβάθμιο όργανο της Τοπική Αυτοδιοίκησης Α’ βαθμού) με 2% του μετοχικού κεφαλαίου. 

Δεν υπάρχει άμεση ιδιωτική συμμετοχή στο κεφάλαιο της εταιρίας.

Όργανο διοίκησης της εταιρείας είναι το Διοικητικό Συμβούλιο, τα μέλη του οποίου εκλέγονται από τη Γενική Συνέλευση των μετόχων της (άρθρο 19 του καταστατικού). Η διοίκηση της «ΠΑΝΘΕΣΣΑΛΙΚΟ Α.Ε.» ασκείται από το Διοικητικό της Συμβούλιο της εταιρίας (άρθρο 20),  το οποίο απαρτίζεται από τέσσερα μέλη προερχόμενα από το Δήμο Βόλου ως μεγαλομέτοχο της εταιρίας (σε ποσοστό 90.5%) και έναν (1) Σύμβουλο προερχόμενο από το Επιμελητήριο Μαγνησίας κατ’ εφαρμογή της διάταξης του άρθρου 79 του Ν.4548/2018 αναλογικά με το κατεχόμενο ποσοστό του (7,5%).  Οι δε μέτοχοι ασκούν τα σχετικά με τη διοίκηση της εταιρείας δικαιώματά τους με τη συμμετοχή τους στη Γενική Συνέλευση (άρθρο 7 του καταστατικού). Η τελευταία είναι το ανώτατο όργανο της εταιρείας και δικαιούται να αποφασίζει για κάθε υπόθεση που αφορά στην εταιρεία (άρθρο 9 του καταστατικού), ενώ οι αποφάσεις της λαμβάνονται με πλειοψηφία των δύο τρίτων (2/3) των ψήφων που εκπροσωπούνται στη συνέλευση (άρθρο 15 του καταστατικού), ήτοι ακόμη και μόνο από το Δήμο Βόλου, ο οποίος, όπως προκύπτει από το συνημμένο μετοχολόγιο της εταιρείας, κατέχει τη συντριπτική πλειοψηφία των μετοχών (90,5%).

Οι δραστηριότητες που εκτελεί η «ΠΑΝΘΕΣΣΑΛΙΚΟ Α.Ε.» είναι αυτές που ορίζονται από το καταστατικό της (άρθρο 3 του Καταστατικού) βάσει της από 27/7/2022 σύμβασης παραχώρησης μεταξύ αυτής και του Δήμου Βόλου. Συνεπώς, εφόσον συστάθηκε με τον συγκεκριμένο σκοπό και ανεξαρτήτως του εάν η δραστηριότητά της συνεπάγεται κέρδη που διανέμονται στους μετόχους της, δεν αποσκοπεί κατά κύριο λόγο στην κερδοφορία.

Συνεκτιμώντας τα παραπάνω, η «ΠΑΝΘΕΣΣΑΛΙΚΟ Α.Ε.» πληροί τα χαρακτηριστικά του οργανισμού δημοσίου δικαίου.

Σήμερα, το Πανθεσσαλικό Στάδιο διαθέτει κτιριακές υποδομές και λειτουργικές εγκαταστάσεις, οι οποίες μπορούν να αναβαθμιστούν μέσω κατάλληλων παρεμβάσεων, παρέχοντας έτσι, στην ως άνω αναφερόμενη αθλητική εγκατάσταση, τη δυνατότητα να πιστοποιηθεί στην κατηγορία Class 1 της World Athletics, που αποτελεί την ανώτατη διάκριση για αθλητικές εγκαταστάσεις, επιβεβαιώνοντας ότι ο χώρος του στίβου του Πανθεσσαλικού Σταδίου πληροί στο ακέραιο, όλες τις τεχνικές απαιτήσεις για τη φιλοξενία διεθνών διοργανώσεων υψηλού επιπέδου. Επιπλέον, η εν λόγω πιστοποίηση αποτελεί προϋπόθεση για τη διεθνή αναγνώριση των επιδόσεων. Επισημαίνεται ότι μέχρι σήμερα κανένα άλλο στάδιο της ελληνικής περιφέρειας δεν έχει λάβει αντίστοιχη πιστοποίηση.

Λαμβάνοντας υπόψη όλα τα ανωτέρω, ο  Δήμος Βόλου και η «ΠΑΝΘΕΣΣΑΛΙΚΟ Α.Ε.» προτίθενται να συνεργαστούν μέσω Προγραμματικής Σύμβασης, σύμφωνα με τα οριζόμενα στο Κεφάλαιο Η΄ «Προγραμματικές Συμβάσεις» (ιδίως στα άρθρα 646, 650, 652 και 653) του Ν. 5314/2026 «Κώδικας Τοπικής Αυτοδιοίκησης» και το άρθρο 12 του ν. 4412/2016, με σκοπό την υλοποίηση όλων των απαιτούμενων παρεμβάσεων για την αναβάθμιση των εγκαταστάσεων του Πανθεσσαλικού Σταδίου, ώστε να συμμορφώνονται με τις προδιαγραφές και τις απαιτήσεις που τίθενται από τις αρμόδιες διεθνείς ομοσπονδίες (UEFA κλπ.) για την διεξαγωγή των επικείμενων διεθνών αγώνων ποδοσφαίρου και στίβου που έχουν προγραμματιστεί να διοργανωθούν στο Πανθεσσαλικό Στάδιο (αγώνες της Εθνικής Ελλάδος στο πλαίσιο της Nations League τον Νοέμβριο του 2026 κλπ.). 

Ειδικότερα, για την επίσημη έγκριση και αδειοδότηση των αγώνων, απαιτείται άμεσα:

1. Εκσυγχρονισμός φωτισμού του γηπέδου βάσει των διεθνών προτύπων.

2. Εγκατάσταση ηλεκτρονικού συστήματος ελέγχου πρόσβασης (τουρνικέ) σε όλες τις εισόδους για την ασφάλεια και τον έλεγχο των θεατών.

Βάσει των ανωτέρω, αντικείμενο της Προγραμματικής Σύμβασης αποτελεί η υλοποίηση του έργου «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ», προϋπολογισμού 270.000,00 ευρώ συμπεριλαμβανομένου του Φ.Π.Α.. Η χρηματοδότησή του έργου θα γίνει από τον Δήμο Βόλου.

Κατόπιν των ανωτέρω, παρακαλούμε για την άμεση εισαγωγή του θέματος στη Δημοτική Επιτροπή για τη λήψη σχετικής απόφασης με την οποία να εγκρίνετε:

α) τη σύναψη προγραμματικής σύμβασης μεταξύ της «ΠΑΝΘΕΣΣΑΛΙΚΟ Α.Ε.» και του Δήμου Βόλου, καθώς και τους όρους αυτής που αποτελούν αναπόσπαστο τμήμα της παρούσας εισήγησης, με αντικείμενο την υλοποίηση του έργου «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ», προϋπολογισμού 270.000,00 ευρώ συμπεριλαμβανομένου του Φ.Π.Α., 

β) την παροχή εξουσιοδότησης στον Δήμαρχο Βόλου για την υπογραφή της Προγραμματικής Σύμβασης, καθώς και οποιουδήποτε σχετικού εγγράφου είναι απαραίτητο για την εξασφάλιση της χρηματοδότησης και υλοποίησης του έργου.

	Η ΑΝ/ΤΡΙΑ ΠΡΟΪΣΤΑΜΕΝΗ

 Δ/ΝΣΗΣ ΠΡOΓΡΑΜΜΑΤΙΣΜΟΥ, ΒΙΩΣΙΜΗΣ 

ΑΝΑΠΤΥΞΗΣ & ΝΕΩΝ ΤΕΧΝΟΛΟΓΙΩΝ

ΤΡΙΑΝΤΑΦΥΛΛΙΑ ΤΡΙΑΝΤΑΦΥΛΛΙΔΟΥ 
	Ο ΑΝΤΙΔΗΜΑΡΧΟΣ

ΣΤΡΑΤΗΓΙΚΟΥ ΣΧΕΔΙΑΣΜΟΥ, 

ΨΗΦΙΑΚΟΥ ΜΕΤΑΣΧΗΜΑΤΙΣΜΟΥ ΚΑΙ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ

ΑΝΔΡΕΑΣ ΖΕΡΒΑΣ




Συνημμένα: 

1. Σχέδιο Προγραμματικής Σύμβασης

ΠΡΟΓΡΑΜΜΑΤΙΚΗ ΣΥΜΒΑΣΗ 

Σύμφωνα με το Κεφάλαιο Η΄ «Προγραμματικές Συμβάσεις» (ιδίως των άρθρων 646, 650, 652 και 653) του Ν. 5314/2026 «Κώδικας Τοπικής Αυτοδιοίκησης»
και τα άρθρα 12 και 44 του ν. 4412/2016 

Μεταξύ 

«ΔΗΜΟΥ ΒΟΛΟΥ»

και 

«ΠΑΝΘΕΣΣΑΛΙΚΟ ΑΝΩΝΥΜΗ ΕΤΑΙΡΙΑ»

Για το έργο:

«ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ 

ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ»

[Βόλος, ημερομηνία]

Στο Βόλο σήμερα, ημέρα …………………………………………….. του 2026 και στα γραφεία του Δήμου Βόλου, οι παρακάτω συμβαλλόμενοι:

1. Η ΠΑΝΘΕΣΣΑΛΙΚΟ ΑΝΩΝΥΜΗ ΕΤΑΙΡΙΑ (ΠΑΝΘΕΣΣΑΛΙΚΟ Α.Ε.), που εδρεύει στο Βόλο, επί της οδού Σταδίου, Τ.Κ. 38446, με ΑΦΜ 801847200, νομίμως εκπροσωπούμενη από τον κ. Γεώργιο Βλιώρα, ως πρόεδρο του Δ.Σ. αυτής, και ο οποίος θα αποκαλείται στο εξής χάριν συντομίας ως «Κύριος του Έργου, Φορέας Υλοποίησης και Λειτουργίας»

2. Ο Δήμος Βόλου, που εδρεύει στο Βόλο, πλατεία Ρήγα Φεραίου, με ΑΦΜ 997898793 νομίμως εκπροσωπούμενος από τον κ. Αχιλλέα Μπέο, Δήμαρχο Βόλου, και ο οποίος θα αποκαλείται στο εξής χάριν συντομίας ως «Φορέας Χρηματοδότησης - Υποστήριξης»
Με βάση τις διατάξεις:

1) Του Κεφαλαίου Η΄ «Προγραμματικές Συμβάσεις» (ιδίως των άρθρων 646, 650, 652 και 653) του Ν. 5314/2026 (Α΄103) «Κώδικας Τοπικής Αυτοδιοίκησης».

2) Τον  Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ» (Φ.Ε.Κ. 147/Α /08.08.2016) και ειδικότερα το άρθρο 12 -παρ. 4 και 6- και το άρθρο 44 αυτού. 

3) Του ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», όπως τροποποιήθηκε και ισχύει.

και έχοντας υπόψη:

1. Την από 27/5/2021 σύμβαση παραχώρησης μεταξύ ΕΤΑΔ ΑΕ και Δήμου Βόλου

2. Την με αρ. 355/2021 Απόφαση του Δημοτικού Συμβουλίου Βόλου για την ίδρυση φορέα διαχείρισης του Πανθεσσαλικού Σταδίου

3. Τις με αρ. 8/2022 και 40/2022 με αρ. 207/2022 Αποφάσεις του Δημοτικού Συμβουλίου Βόλου για την έγκριση των όρων της συμβολαιογραφικής πράξης σύστασης της υπό ίδρυσης ανώνυμης εταιρίας με την επωνυμία «ΠΑΝΘΕΣΣΑΛΙΚΟ Α.Ε.»
4. Την με αρ. 1149/265-2022 πράξη σύστασης της εταιρίας «ΠΑΝΘΕΣΣΑΛΙΚΟ Α.Ε.» της Συμβολαιογράφου Βόλου Γαλάτειας Ζούμπου

5. Την με αρ. 207/2022 Απόφαση του Δημοτικού Συμβουλίου Βόλου περί παραχώρησης της χρήσης του Πανθεσσαλικού Σταδίου Βόλου στην ανώνυμη εταιρία «ΠΑΝΘΕΣΣΑΛΙΚΟ Α.Ε.»

6. Την από 27/7/2022 σύμβαση παραχώρησης μεταξύ του Δήμου Βόλου και της «ΠΑΝΘΕΣΣΑΛΙΚΟ Α.Ε.»

7. Το σκεπτικό της 228/2026 Πράξης του Ε΄ Κλιμακίου του Ελεγκτικού Συνεδρίου (σκ. 6-8, 11 και 18) 

8. Το με αρ. πρωτ. 273/21-7-2026 έγγραφο της «ΠΑΝΘΕΣΣΑΛΙΚΟ Α.Ε.» προς το Δήμο Βόλου

9. Την αρ. …./2026 Απόφαση της Δημοτικής Επιτροπής Βόλου για την έγκριση του σχεδίου της Προγραμματικής Σύμβασης και την υπογραφή της.

10. Την αρ. …./2026 Απόφαση του Διοικητικού Συμβουλίου της ΠΑΝΘΕΣΣΑΛΙΚΟ Α.Ε. για την έγκριση του σχεδίου της Προγραμματικής Σύμβασης και την υπογραφή της.

συμφωνούν, συνομολογούν και συναποδέχονται τα ακόλουθα:

ΠΡΟΟΙΜΙΟ
Η παρούσα προγραμματική σύμβαση αποτελεί συμφωνία που θέτει το γενικό πλαίσιο συνεργασίας μεταξύ της «ΠΑΝΘΕΣΣΑΛΙΚΟ Α.Ε.» και του Δήμου Βόλου, κατά τα οριζόμενα στο Κεφάλαιο Η΄ «Προγραμματικές Συμβάσεις» (ιδίως στα άρθρα 646, 650, 652 και 653) του Ν. 5314/2026 «Κώδικας Τοπικής Αυτοδιοίκησης». Η σύμβαση αυτή συνάπτεται με σκοπό, διά της συνένωσης των μέσων που διαθέτει ο καθένας από τους ανωτέρω φορείς, την εκτέλεση της δημόσιας αποστολής τους η οποία (σύμβαση) εξαιρείται από τις διατάξεις του ν. 4412/2016 εφόσον συντρέχουν σωρευτικά οι ειδικότερες προϋποθέσεις που τίθενται στη διάταξη του άρθρου 12 του ανωτέρω νόμου.

Πιο συγκεκριμένα:

Βάσει της από 27/5/2021 σύμβασης παραχώρησης μεταξύ ΕΤΑΔ και Δήμου Βόλου, η ΕΤΑΔ ΑΕ παραχώρησε για αόριστο χρόνο στο Δήμο Βόλου την χρήση, εκμετάλλευση και διαχείριση του Πανθεσσαλικού Σταδίου και των συνοδών χώρων αυτού όπως περιγράφονται στο συνημμένο με την ως άνω σύμβαση παραχώρησης τοπογραφικό διάγραμμα για τις χρήσεις που προβλέπονται στο άρθρο 16 του Ν.3342/2005, καθώς και για την άσκηση επιχειρηματικών/εμπορικών δραστηριοτήτων, με σκοπό την ενίσχυση των εσόδων του, την εν γένει ανάπτυξη της περιοχής, την εκτέλεση έργων συντήρησης, την υποστήριξη των λειτουργιών του δήμου και τη συμβολή στην ενίσχυση της τοπικής επιχειρηματικότητας. Επίσης, αρχικά ο δήμος ήταν, με βάση την προαναφερόμενη σύμβαση παραχώρησης, υπεύθυνος για την εκτέλεση εργασιών επισκευής, αποκατάστασης, συντήρησης και βελτίωσης της εγκατάστασης, κατόπιν ενημέρωσης της ΕΤΑΔ για τις σκοπούμενες επεμβάσεις.

Βάσει της με αρ. 207/2022 Απόφασης του Δημοτικού Συμβουλίου Βόλου και της από 27/7/2022 σύμβασης παραχώρησης μεταξύ Δήμου Βόλου και της «ΠΑΝΘΕΣΣΑΛΙΚΟ Α.Ε.», ο Δήμος Βόλου παραχώρησε χωρίς αντάλλαγμα τη χρήση και εκμετάλλευση του Πανθεσσαλικού Σταδίου Βόλου στην ανώνυμη εταιρία «ΠΑΝΘΕΣΣΑΛΙΚΟ Α.Ε.», υπεισερχόμενης πλέον αυτής στα δικαιώματα και τις υποχρεώσεις του Δήμου Βόλου (που περιλαμβάνονται στην από 27/5/2021 σύμβασης παραχώρησης μεταξύ ΕΤΑΔ ΑΕ και Δήμου Βόλου). 

Αναλυτικότερα, αναφορικά με την «ΠΑΝΘΕΣΣΑΛΙΚΟ Α.Ε.»:
Συμβαλλόμενοι μέτοχοι της «ΠΑΝΘΕΣΣΑΛΙΚΟ Α.Ε.» είναι : 

1. Ο Δήμος Βόλου (ΟΤΑ Α’ βαθμού - Ν.Π.Δ.Δ.) με 90,5% του μετοχικού κεφαλαίου.

2. Το Επιμελητήριο Μαγνησίας (Ν.Π.Δ.Δ., υπό την εποπτεία του Υπ. Ανάπτυξης) με 7,5% του μετοχικού κεφαλαίου.  

3. Η Περιφερειακή Ένωση Δήμων (Π.Ε.Δ.) Θεσσαλίας (Ν.Π.Δ.Δ., υπό την εποπτεία του Υπ. Εσωτερικών και δευτεροβάθμιο όργανο της Τοπική Αυτοδιοίκησης Α’ βαθμού) με 2% του μετοχικού κεφαλαίου. 

Δεν υπάρχει άμεση ιδιωτική συμμετοχή στο κεφάλαιο της εταιρίας.

Όργανο διοίκησης της εταιρείας είναι το Διοικητικό Συμβούλιο, τα μέλη του οποίου εκλέγονται από τη Γενική Συνέλευση των μετόχων της (άρθρο 19 του καταστατικού). Η διοίκηση της «ΠΑΝΘΕΣΣΑΛΙΚΟ Α.Ε.» ασκείται από το Διοικητικό της Συμβούλιο της εταιρίας (άρθρο 20),  το οποίο απαρτίζεται από τέσσερα μέλη προερχόμενα από το Δήμο Βόλου ως μεγαλομέτοχο της εταιρίας (σε ποσοστό 90.5%) και έναν (1) Σύμβουλο προερχόμενο από το Επιμελητήριο Μαγνησίας κατ’ εφαρμογή της διάταξης του άρθρου 79 του Ν.4548/2018 αναλογικά με το κατεχόμενο ποσοστό του (7,5%).  Οι δε μέτοχοι ασκούν τα σχετικά με τη διοίκηση της εταιρείας δικαιώματά τους με τη συμμετοχή τους στη Γενική Συνέλευση (άρθρο 7 του καταστατικού). Η τελευταία είναι το ανώτατο όργανο της εταιρείας και δικαιούται να αποφασίζει για κάθε υπόθεση που αφορά στην εταιρεία (άρθρο 9 του καταστατικού), ενώ οι αποφάσεις της λαμβάνονται με πλειοψηφία των δύο τρίτων (2/3) των ψήφων που εκπροσωπούνται στη συνέλευση (άρθρο 15 του καταστατικού), ήτοι ακόμη και μόνο από το Δήμο Βόλου, ο οποίος, όπως προκύπτει από το συνημμένο μετοχολόγιο της εταιρείας, κατέχει τη συντριπτική πλειοψηφία των μετοχών (90,5%).

Οι δραστηριότητες που εκτελεί η «ΠΑΝΘΕΣΣΑΛΙΚΟ Α.Ε.» είναι αυτές που ορίζονται από το καταστατικό της (άρθρο 3 του Καταστατικού) βάσει της από 27/7/2022 σύμβαση παραχώρησης μεταξύ αυτής και του Δήμου Βόλου. Συνεπώς, εφόσον συστάθηκε με τον συγκεκριμένο σκοπό και ανεξαρτήτως του εάν η δραστηριότητά της συνεπάγεται κέρδη που διανέμονται στους μετόχους της, δεν αποσκοπεί κατά κύριο λόγο στην κερδοφορία.

Συνεκτιμώντας τα παραπάνω, η ΠΑΝΘΕΣΣΑΛΙΚΟ Α.Ε.» πληροί τα χαρακτηριστικά του οργανισμού δημοσίου δικαίου (σχετ. Ελ.Συν. Απόφ. 981/2023 Ολομ.).

Λαμβάνοντας υπόψη όλα τα ανωτέρω, οι συμβαλλόμενοι καταρτίζουν την παρούσα Σύμβαση, που έχει ως αντικείμενο τη συνεργασία τους με σκοπό την υλοποίηση όλων των απαιτούμενων παρεμβάσεων για την αναβάθμιση των εγκαταστάσεων του Πανθεσσαλικού Σταδίου, ώστε να συμμορφώνονται με τις προδιαγραφές και τις απαιτήσεις που τίθενται από τις αρμόδιες διεθνείς ομοσπονδίες (UEFA κλπ.) για την διεξαγωγή των επικείμενων διεθνών αγώνων ποδοσφαίρου και στίβου που έχουν προγραμματιστεί να διοργανωθούν στο Πανθεσσαλικό Στάδιο (αγώνες της Εθνικής Ελλάδος στο πλαίσιο της Nations League τον Νοέμβριο του 2026 κλπ.). 

Ειδικότερα, για την επίσημη έγκριση και αδειοδότηση των αγώνων, απαιτείται άμεσα:

3. Εκσυγχρονισμός φωτισμού του γηπέδου βάσει των διεθνών προτύπων.

4. Εγκατάσταση ηλεκτρονικού συστήματος ελέγχου πρόσβασης (τουρνικέ) σε όλες τις εισόδους για την ασφάλεια και τον έλεγχο των θεατών.

Κατά συνέπεια, το φυσικό αντικείμενο του έργου της παρούσας Προγραμματικής Σύμβασης και συνεργασίας θα περιλαμβάνει:

α) την προμήθεια και εγκατάσταση νέου συστήματος ελέγχου πρόσβασης που θα αποτελείται από ηλεκτρομηχανολογικές πύλες (τουρνικέ) και λογισμικό και εξοπλισμό σάρωσης και επικύρωσης εισιτηρίων (ticket access control) προδιαγραφών UEFA κατηγορία γηπέδου 4, πλήρως συμμορφούμενων με την ελληνική νομοθεσία και συγκεκριμένα το Ν. 5085/2024 και το άρθρο 41Γ του Ν. 2725/1999, καθώς και το άρθρο 80 του Ν. 4954/2022.

β) την προμήθεια και εγκατάσταση νέων φωτιστικών για την αναβάθμιση του φωτισμού.

Δεδομένου ότι:

· Η εταιρία «ΠΑΝΘΕΣΣΑΛΙΚΟ Α.Ε.» δεν διαθέτει τους απαιτούμενους οικονομικούς πόρους για να προβεί στις παραπάνω προμήθειες 
· Ο Δήμος Βόλου διαθέτει τους απαιτούμενους πόρους για την υλοποίηση των παραπάνω παρεμβάσεων και μπορεί να συνδράμει με τις τεχνικές του υπηρεσίες στην επίβλεψη της ορθής υλοποίησης τους
Για τους Λόγους αυτούς

Τα συμβαλλόμενα μέρη προβαίνουν, κατά τα προβλεπόμενα στο Κεφάλαιο Η΄ «Προγραμματικές Συμβάσεις» (ιδίως στα άρθρα 646, 650, 652 και 653) του Ν. 5314/2026 «Κώδικας Τοπικής Αυτοδιοίκησης» και στο άρθρο 12 του Ν. 4412/2016, όπως τροποποιήθηκε και ισχύει, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.  

ΑΡΘΡΟ 1

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 

Αντικείμενο της παρούσας Προγραμματικής Σύμβασης αποτελεί η υλοποίηση του έργου «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ» από τον Φορέα Υλοποίησης («ΠΑΝΘΕΣΣΑΛΙΚΟΑ.Ε.») και η χρηματοδότηση αυτού από τον Φορέα Χρηματοδότησης - Υποστήριξης (Δήμος Βόλου), καθώς και η υποστήριξη - επίβλεψη της άρτιας υλοποίησής του από την Τεχνική Υπηρεσία του Φορέα Χρηματοδότησης, η οποία έχει την απαιτούμενη τεχνική επάρκεια.  

ΑΡΘΡΟ 2

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1.  Η «ΠΑΝΘΕΣΣΑΛΙΚΟ Α.Ε.» αναλαμβάνει τις παρακάτω ενέργειες:

· Οργάνωση και σχεδιασμό υλοποίησης της προμήθειας.

· Αναζήτηση προσφορών εξοπλισμού κατάλληλων προδιαγραφών που θα συμμορφώνονται με το κανονιστικό πλαίσιο και τις απαιτήσεις των αρμόδιων διεθνών ομοσπονδιών και της UEFA για την διεξαγωγή διεθνών αγώνων (στο πλαίσιο της Nations League κλπ.). 
· Επιλογή αναδόχου ανάθεσης.

· Διαχείριση και παρακολούθηση της υλοποίησης του έργου.
· Παραλαβή του έργου.
· Πραγματοποίηση των πληρωμών.
· Ορισμός εκπροσώπων του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας.
2.2. Ο Δήμος Βόλου αναλαμβάνει τις παρακάτω ενέργειες:

· Διασφάλιση της χρηματοδότησης του έργου.
· Τεχνική υποστήριξη – επίβλεψη των εργασιών για την υλοποίηση των παρεμβάσεων

· Συνεργασία με τον Φορέα Υλοποίησης μέσω της υποστήριξής του με το επιστημονικό προσωπικό, προκειμένου να διασφαλισθεί η αρτιότητα των εκπονούμενων εργασιών.

· Ορισμός εκπροσώπων του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας.

ΑΡΘΡΟ 3

ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ

Ο συνολικός εκτιμώμενος προϋπολογισμός για την υλοποίηση του έργου «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ» ανέρχεται στο ποσό των 270.000,00 ευρώ συμπεριλαμβανομένου του Φ.Π.Α.. 

Η χρηματοδότηση προέρχεται από ιδίους πόρους του Δήμου Βόλου και θα βαρύνει τον ΑΛΕ 030.2420301198 του προϋπολογισμού του Δήμου Βόλου.

ΑΡΘΡΟ 4

ΔΙΑΡΚΕΙΑ

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την υλοποίηση του έργου και την παράδοσή του σε πλήρη λειτουργία από το Φορέα Υλοποίησης.  

H διάρκεια υλοποίησης της Σύμβασης καθορίζεται στο ΠΑΡΑΡΤΗΜΑ Ι και οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Κοινής Επιτροπής Παρακολούθησης. 

ΑΡΘΡΟ 5

ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ

Για την παρακολούθηση εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του Ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα το Βόλο.

Η Κοινή Επιτροπή Παρακολούθησης αποτελείται από: 

· έναν (1) εκπρόσωπο του Φορέα Χρηματοδότησης του Έργου, ο οποίος ορίζεται Πρόεδρος της Επιτροπής με τον αναπληρωτή του

· δύο (2) εκπρόσωπους του Φορέα Υλοποίησης με τους αναπληρωτές τους.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. 

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν.

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. 

Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της. 

ΑΡΘΡΟ 6

ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

ΑΡΘΡΟ 7

ΕΥΘΥΝΗ ΦΟΡΕΑ ΥΛΟΠΟΙΗΣΗΣ

Ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του και έναντι των τρίτων ευθύνεται εις ολόκληρον με τον Κύριο του Έργου.

ΑΡΘΡΟ 8

ΕΚΠΡΟΣΩΠΗΣΗ

Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

ΑΡΘΡΟ 9

ΕΠΙΛΥΣΗ ΔΙΑΦΟΡΩΝ

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης δύναται να επιλύεται από τα αρμόδια Δικαστήρια του Βόλου. 

ΑΡΘΡΟ 10

ΕΙΔΙΚΟΙ ΟΡΟΙ 

11.1 Υποκατάσταση. 

Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

11.2 Πνευματικά δικαιώματα. 

Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που τυχόν θα υπογράψει στο πλαίσιο υλοποίησης του αντικειμένου της παρούσας Σύμβασης θα ανήκουν στην ιδιοκτησία του κυρίου του έργου, η οποία έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων της κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ΄οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

11.3 Εμπιστευτικότητα. 

Καθ΄όλη τη διάρκεια ισχύος της σύμβασης αλλά και μετά τη λήξη αυτής, ο Φορέας Υλοποίησης ( και οι προστεθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

ΑΡΘΡΟ 11

ΤΕΛΙΚΕΣ ΔΙΑΤΑΞΕΙΣ

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τέσσερα (4) πρωτότυπα, έλαβε δε κάθε συμβαλλόμενος από δύο (2). 

ΟΙ ΣΥΜΒΑΛΛΟΜΕΝΟΙ

                              Για το Δήμο                                              Για την ΠΑΝΘΕΣΣΑΛΙΚΟ Α.Ε.
                              Ο Δήμαρχος                                                              Ο Πρόεδρος Δ.Σ.

ΠΑΡΑΡΤΗΜΑ Ι

ΒΑΣΙΚΑ ΧΑΡΑΚΤΗΡΙΣΤΙΚΑ ΣΥΜΒΑΣΗΣ

1. Γενικά στοιχεία του έργου

Τίτλος: «ΠΡΟΜΗΘΕΙΑ ΝΕΟΥ ΣΥΣΤΗΜΑΤΟΣ ΕΛΕΓΧΟΥ ΠΡΟΣΒΑΣΗΣ ΚΑΙ ΑΝΑΒΑΘΜΙΣΗ 

ΤΟΥ ΦΩΤΙΣΜΟΥ ΤΟΥ ΠΑΝΘΕΣΣΑΛΙΚΟΥ ΣΤΑΔΙΟΥ»

Κύριος του έργου: ΠΑΝΘΕΣΣΑΛΙΚΟ Α.Ε.

Φορέας υλοποίησης: ΠΑΝΘΕΣΣΑΛΙΚΟ Α.Ε.

Φορέας λειτουργίας: ΠΑΝΘΕΣΣΑΛΙΚΟ Α.Ε. 

Φορέας Χρηματοδότησης-Υποστήριξης: Δήμος Βόλου

2. Σκοπός του έργου

Η υλοποίηση όλων των απαιτούμενων παρεμβάσεων για την αναβάθμιση των εγκαταστάσεων του Πανθεσσαλικού Σταδίου, ώστε να συμμορφώνονται με τις προδιαγραφές και τις απαιτήσεις που τίθενται από τις αρμόδιες διεθνείς ομοσπονδίες (UEFA κλπ.) για την διεξαγωγή των επικείμενων διεθνών αγώνων ποδοσφαίρου και στίβου που έχουν προγραμματιστεί να διοργανωθούν στο Πανθεσσαλικό Στάδιο (αγώνες της Εθνικής Ελλάδος στο πλαίσιο της Nations League τον Νοέμβριο του 2026 κλπ.). 

3. Φυσικό αντικείμενο: 

α) Προμήθεια και εγκατάσταση νέου συστήματος ελέγχου πρόσβασης που θα αποτελείται από ηλεκτρομηχανολογικές πύλες (τουρνικέ) και λογισμικό και εξοπλισμό σάρωσης και επικύρωσης εισιτηρίων (ticket access control) προδιαγραφών UEFA κατηγορία γηπέδου 4, πλήρως συμμορφούμενων με την ελληνική νομοθεσία και συγκεκριμένα το Ν. 5085/2024 και το άρθρο 41Γ του Ν. 2725/1999, καθώς και το άρθρο 80 του Ν. 4954/2022.

β) Προμήθεια και εγκατάσταση νέων φωτιστικών για την αναβάθμιση του φωτισμού.

4. Χωροθέτηση του έργου: Πανθεσσαλικό Στάδιο (οδός Σταδίου, Ν. Ιωνία Βόλου )

5. Προϋπολογισμός: 270.000,00 € (συμπεριλαμβανομένου του ΦΠΑ 24%)

5. Διάρκεια υλοποίησης 
	
	Διάρκεια σε μήνες

	Διενέργεια διαδικασιών επιλογής προμηθευτή 
	1

	Υπογραφή σύμβασης
	0,5

	Εκτέλεση του έργου
	1

	Παραλαβή του έργου
	0,5

	Σύνολο Έργου
	3,0

